முச்சங்க வரலாறு கூறும் பகுதி   ஒப்புநோக்குக. இறையனார் அகப்பொருள் உரை நூலச்சுப் படிமம் இந்த நூலச்சுப் படிமத்தில் உள்ளவை அப்படியை சொல்-பிரிப்பும், பொருள்-பிரிப்பும் செய்யப்பட்டு அடியில் பதிவு செய்யப்பட்டுள்ளன. உரை தொடர்நிலைச் செய்யுள்  இவ் இயலிசைநாடகப் பொருள் தொடர்நிலைச் செய்யுளை அடிகள் செய்கின்ற காலத்து இயற்றமிழ் நூல் தொல்காப்பியம் ஆதலானும், பிறர் கூறிய நூல்கள் நிரம்பா இலக்கணத்த ஆதலானும் அந்நூலின் முடிபே இதற்கு முடிபு என்று உணர்க. அந் நூலில் செய்யுள் இயலின் கண்ணே ஆசிரியர் பாவும் இனமும் என நான்கின் நீக்கிய பாலினைத் தொகை வரையறையான் இரண்டு என அடக்கியும், வரி வரையறையான் ஆறு என விரித்தும், அவற்றை அறம் பொருள் இன்பத்தால் கூறுக என்றும் கூறிப், பின்பு அம்மை முதலிய எட்டு வனப்பும் தொடர்நிலைச் செய்யுட்கு இலக்கணம் என்று கூறியவர், “இழுமென் மொழியான் விழுமியது நுவலினும், பரந்த மொழியான் அடிநிமிர்ந்து ஒழுகினும்” (தொல்காப்பியம் செய்யுளியல் 239) என்பதனால், குவிந்து மெல்லென்ற சொல்லானும், பரந்து வல்லென்ற சொல்லானும், அறம் பொருள் இன்பம் பயப்ப ஒரு கதைமேல் கொச்சகத்தானும் ஆசிரியத்தானும் வெண்பா வெண்கலிப்பாவானும்  மற்றும் இன்னோரன்ன செய்யுட்களானும் கூறுக என்றமையான், இத் தொடர்நிலைச் செய்யுள் அங்ஙனம் கூறிய ‘தொடர்நிலை’ என உணர்க. காப்பியம் (சொல்லாட்சிகள்) 